**O T S U S 20.12.2017 nr**

**Võru**

**Osula küla vee-ja kanalisatsioonirajatiste rekonstrueerimise**

**omaosaluse garanteerimine**

Sõmerpalu vallas tegutsev vee-ettevõtja AS Võru Vesi on esitanud SA Keskkonnainvesteeringute Keskusele taotluse projekti „Osula küla vee-ja kanalisatsioonirajatiste rekonstrueerimine“ rahastamiseks.

Sõmerpalu Vallavolikogu on 30.03.2017.a. andnud oma otsusega nr 11 garantiikirja 20% omafinantseeringu katmiseks projekti kogumaksumusest.

AS Võru Vesi on saanud SA Keskkonnainvesteeringute Keskuselt rahastamisotsuse projekti „Osula küla vee-ja kanalisatsioonirajatiste rekonstrueerimine“ rahastamiseks. AS Võru Vesi on läbi viinud riigihanked projekteerimis-ja ehitustöövõtja ning omanikujärelevalve teenuse pakkuja leidmiseks. Projekti kogumaksumuseks on kujunenud 1 109 450,15 eurot, millest KIK on projekti nõus toetama 867 476 euroga. Seega on omafinantseeringu suuruseks 241 974,15 eurot ehk 21,81 % projekti kogumaksumusest.

AS Võru Vesi on pöördunud Võru Vallavalitsuse ja Võru Vallavolikogu poole kirjaliku taotlusega 14.12.2017.a. omaosaluse suurendamiseks.

Sõmerpalu Vallavolikogu on lähtuvalt oma 30.03.2017.a. otsusest nr 11 garanteerinud omaosaluse 20% projekti kogumaksumusest ehk orienteeruvalt summas 221 892,85 eurot.

Seega on omaosaluse lisavajadus 1,81% ehk 20 081,30 eurot, mille garanteerimist Võru Vallavolikogult taotletakse. AS Võru Vesi peab projekti sihtfinantseerimise lepingu esitama SA Keskkonnainvesteeringute Keskusele 20.12.2017.a.

Kohaliku omavalitsuse korralduse seaduse § 6 lg 1, § 22 lg 1 p 8, kohaliku omavalitsuse üksuse finantsjuhtimise seaduse § 28 lg 3 alusel Võru Vallavolikogu

O t s u s t a b :

1. Osaleda AS Võru Vesi esitatud projektis „Osula küla veemajandusprojekt“ omafinantseeringuga 1,81% projekti kogumaksumusest summas 20 081,30 eurot.

2. Anda nõusolek AS-ile Võru Vesi sõlmida projekti „Osula küla veemajandusprojekt“ sihtfinantseerimise leping omavalitsuse omafinantseeringuga 21,81 % projekti kogumaksumusest summas 241 974,15 eurot.

3. Otsus jõustub teatavakstegemisest.

4. Käesolevat otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Võru Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus 30 päeva jooksul haldusakti teatavaks tegemisest arvates Tartu Halduskohtule halduskohtumenetluse seadustikus sätestatud korras.

Aare Hollo

volikogu esimees